Sveiki, čia Džošua Kormanas.
Taip, mane šiandien reikės pakeisti.
Sveiki, pasakykite savo a. k. numerį?
- Čia kalba žmogus? - Taip.
Tikrai? Jūs nekalbate kaip žmogus.
Esu žmogus.
Gerai. Turbūt tai nuskambėjo žmogiškiau.
- Padiktuosite asmens kortelės numerį? - Taip. Atsiprašau, ARX875…
Ne. Tai draudimo numeris.
Sakau jums numerį, užrašytą ant šito daikto.
Kam reikėtų daugiau nei vieno numerio?
Nežinau.
Atsiprašau. Gerai, štai jis: 4438…
Atsiprašau, 438-779AH.
Ačiū. Su kuo kalbu?
Ką tik pasakiau jums savo a. k. numerį. Argi nematote, kas aš?
- Turiu patikrinti informaciją. - Atsiprašau, atleiskit.
- Mano vardas - Džošua Kormanas. - Gimimo data?
Klausykit, šiaip jau man šiuo metu skauda krūtinę
ir širdis labai greitai daužosi, trūksta oro,
todėl labai norėčiau kuo greičiau patekti pas gydytoją,
nes man atrodo, kad prasidėjo širdies smūgis
- ir nesu tikras, kiek dar… - Pone Kormanai.
- …tai tęsis, kol pasidarys išties bloga. - Pone Kormanai!
Man reikia jūsų gimimo datos.
- Gydytojos kabinetas. - Taip.
Sveiki, norėčiau užsiregistruoti pas gydytoją Gorsi.
Ar esate gydytojos Gorsi pacientas?
Ne. Radau jos pavardę savo medicinos įstaigoje
ar klinikoje, ar pagal kategoriją, nesvarbu.
Gydytoja Gorsi gali priimti lapkričio 1 d. 10.30 val.
- Turite atvažiuoti… - Atsiprašau…
- …prieš 15 min. ir užpildyti… - Lapkritį?
Taip. Tai pirmas laisvas laikas.
Už dviejų mėnesių?
Gal ji gali mane priimti šiandien popiet?
Ar tai - skubus atvejis?
Atrodo, kad skubus.
Gal galima konkrečiau?
Taip… Aš tiesiog labai nervinuosi.
Turiu galvoje, ir anksčiau esu susinervinęs,
bet dar niekada šitaip nesijaučiau.
Ir minutėlę man atrodė, kad prasidėjo širdies smūgis,
nors tai būtų keista mano amžiaus žmogui,
bet taip gali nutikti, nes pasižiūrėjau, kad tai įmanoma, bet…
Taip, tiesiog nežinau. Man atrodo, kad turėtų pagerėti.
Aš laukiu, kol pagerės, bet negerėja.
Tiesą sakant, dabar truputį blogiau nei anksčiau arba…
Jei tai - skubus atvejis, nutraukite pokalbį ir surinkite 911.
Taip. Ne, žinau. Tik pamaniau, kad jie ant manęs supyktų.
Nes yra…
Yra daugybė žmonių, kuriems daug blogiau nei man.
Atrodė, kad taip būtų neteisinga. Todėl…
Jei galite vairuoti, galite nuvažiuoti į Skubios pagalbos skyrių.
Taip, bet ten daug kainuoja. Neišgaliu tiek sumokėti.
Aš tiek neturiu.
Nežinau, ką jums pasakyti.
- Jūs dar čia? - Taip. Aš čia.
Man tik reikia pagalbos.
Ar bandėte sutelkti dėmesį į kvėpavimą?
O tu šūde!
- Prašau taip su manimi nekalbėti. - Žinote, ką? Kvėpuoju normaliai.
Negaliu eiti į darbą, negaliu ramiai nusėdėti, negaliu galvoti,
bet aš kvėpuoju, velniai rautų, todėl labai jums ačiū už pagalbą!
Labas.
Kartais tave apima nerimas, taip?
Taip.
Geri kokius nors vaistus?
Na, esu gėręs viską.
„Zoloft“, „Celexa“, „Lexapro“. Nuo šito sustorėjau.
„Paxil“, „Xanax“, vėl „Paxil“. „Klonopin“. „Ativan“…
Turi kurių nors?
Tau - nerimo priepuolis?
Gal. Nežinau. Iš tikrųjų nežinau, kas tai.
Bandžiau apie tai skaityti, bet, žinai, internetas yra…
Žinau, kad niekad taip nesijaučiau. Ar bent labai seniai taip nesijaučiau.
Ką tu jauti?
Turbūt daugiausiai baimę.
Ko tu bijai?
Nesąmonių.
Bet, kai užeina, negali atskirti, ar tai nesąmonė, ar ne?
- Žinai, ko, mano manymu, tau reikia? - Ko?
Prisėsk.
Kas?
Užtaisiau jį prieš pat tau ateinant.
Tau dar liko pusė pypkės šviežios žolytės.
- Biče, juk žinai, kad aš blaivus. - Ką tik prašei manęs tablečių.
- Tai kas kita. - Ne, kvaišalai yra kvaišalai.
Aš prašiau vaistų.
Patikėk manim, tai - vaistai. Na, ją parduoda vaistinėse.
Gal galėtum tiesiog duoti „Ativan“?
Jėga.
Gerai, bičiuli.
Ei, galiu paklausti?
Kodėl prireikia nerimo priepuolio, kad atvažiuotum ir pasilabintum?
Per pastaruosius penkerius metus beveik nesimatėme.
- Mačiau tave gal prieš dvi savaites. - Išskyrus tą kartą.
Nežinau, biče. Ką nori, kad pasakyčiau?
Aš nepatikau Megan?
Aišku, kad patikai. Kaip suprasti?
Ji niekad nesijuokdavo iš jokių mano pokštų, nė karto.
Tai nereiškia, kad jai nepatinki.
Duosiu tau suknistą tabletę, jei pripažinsi, kad jai nepatikau.
Biče, tu jai patikai.
Kodėl tau rūpi, ar jai patikai? Koks skirtumas, ar kam nors patinki?
Kvaila sukti galvą dėl to, ar kažkam patinki.
Ne, nekvaila. Tam tikra prasme, tai yra svarbiausia.
- Gerai. Rimtai? - Na štai.
- Tu tada pasakei apie jos dainavimą. - Taip ir žinojau, kad dėl to.
Žinojau. Žinojau, po galais, seni.
Žinai, kad tai turėjo būti komplimentas?
- Žinau. - Iš kur galėjau žinoti,
- kad Džuel jai nepatinka? - Na, nepatinka.
Tai pasakiau vieną repliką ir ji manęs amžinai nekęs?
Turiu galvoje, vargu, ar jai tai dar rūpi.
- Kada ji paskutinį kartą tai minėjo? - Neįsivaizduoju.
- Pamėgink prisiminti. - Mažiausiai prieš metus.
- Bet jūs išsiskyrėte maždaug prieš metus. - Taip.
- Tai ji apie tai kalbėjo? - Gali tiesiog duoti tabletę?
Taip, koks skirtumas.
Šūdas. Čia „Adderall“. Tu jo nenori.
Klausyk, žmogau, turiu ruoštis į darbą,
bet buvo labai gera pasimatyti.
Reiktų greitai vėl susitikti.
Taip. Būtinai.
Taip, čia Džošas Kormanas.
Galite pasakyti 4 paskutinius soc. draudimo numerio skaičius?
Ne.
Tada bijau, kad negaliu padėti.
Klausykit, aš net nežinau, ar čia kažkokia apgaulė, ar…
Jei gavote iš mūsų el. laišką…
…reiškia, jūsų „VISA“ kreditinės kortelės sąskaita nebuvo apmokėta,
todėl nutraukėme paslaugų teikimą, kol jos bus apmokėtos.
Taip, bet jūs galite meluoti.
- Džošai, užtikrinu, kad nemeluoju. - Atsiprašau,
gal galite nesikreipti į mane vardu?
Vietoj soc. draudimo numerio,
galėtumėte patvirtinti savo tapatybę, pasakęs pirmojo augintinio vardą.
Ar norėtumėte?
Galvoju.
Žinoma. Mistė.
- Teisingai. Dabar, Džošai… - Atleiskit, prašiau to nedaryti.
Atsiprašau, dirbame pagal scenarijų.
Gerai. Tęskite.
Džošai, mūsų duomenimis „Global Card Visa“ įsiskolinote virš 3 000 dolerių…
Taip, matote, aš neturiu „Global Card Visa“.
Neturiu tos kortelės.
Visų mūsų ekonominė situacija dabar yra sunki, taip pat ir mano.
- Ne, jūs nesiklausote. - Galbūt…
Paskambinote ne tam žmogui. Tai ne aš.
Džošai, jūs esate jūs. O kaip Mistė?
Galite pasakyti tris paskutinius pirkinius, už kuriuos buvo mokėta kortele?
„Gelson’s“.
Aš ten neperku.
„Carlito’s Way Cocktails“.
Aš negeriu.
„Chez Jay’s“.
- Džošai? - Taip.
- Ar žinote „Chez Jay’s“ ir… - Taip.
- Ar lankėtės ten pastaruoju metu? - Ne, aš ten nesilankau. Tėtis lankosi.
Nesupratau?
Turbūt jis užsisakė kortelę mano vardu ar panašiai.
Kartą jis taip padarė, bet jau seniai.
Džošai, nejaugi tikitės, kad patikėsiu?
Žinot, ką? Šis pokalbis man pradeda kelti nerimą, todėl padėsiu ragelį.
- Prašau, nepadėkit ragelio, Džošai. - Geros dienos. Labai ačiū.
ŽINIOS PAGRINDINĖS NAUJIENOS
KLIMATO KRIZĖ DAUG GILESNĖ NEI ANKSČIAU MANYTA
DŽENIFERĖ GARNER PARODO SAVO LINKSMĄJĄ PUSĘ SOC. TINKLUOSE
KORTNĖ, 30
LEKSĖ, 26
MONIKA, 36
„GOOGLE“ PAIEŠKA
MEGAN MANRO
MEGAN_MANRO86
„Šikšnosparnių vampyrų patelė
yra daug socialesnė už patiną.“
„Šikšnosparnių vampyrų patelės gyvena grupėmis, skirtingai nei patinai.“
„Didžiąją laiko dalį jos praleidžia laižydamos viena kitą.
Taip jos sustiprina santykius.“
„Kuo daugiau šikšnosparnių aplaižai, tuo daugiau santykių užmezgi
ir taip padidėja tikimybė išgyventi laukinėje gamtoje,
kur tu niekam daugiau nerūpi. Pabaiga.“
Tai buvo nuostabu, vaikai.
Gerai, po to, ką išgirdote, kas nori paklausti apie šikšnosparnius vampyrus?
Mende.
O kaip šikšnosparnių vampyrų patinai?
Jie nudvesia.
Jie nieko nelaižo, todėl neturi draugų.
Skirtingai nei patelės.
Tai jie visai vieni? Sklando?
Taip.
Labas, Kenai.
- Labas, Džošai. - Sveikas, žmogau.
- Gal norėtum, nežinau… - Atsiprašau, ką sakei?
Aš tik klausiau, gal norėtum kavos…
- Atleisk, žmogau, turiu eiti. - Gerai.
- Gerai, viso. - Iki.
- Tai tarsi skausmas? - Nežinau.
Ką tik sakei, kad tau skauda krūtinę.
Taip, vakar maniau, kad skaudėjo, bet nežinau.
Krūtinės skausmas - rimta, žmogau. Tau reiktų pasitikrinti…
Nežinau, ar iš tiesų taip ir buvo. Sunku pasakyti, kas tikra.
Žinai, tau reiktų daugiau sportuoti.
- Puiku. Ačiū. - Aš tik sakau. Visiems reikėtų, ar ne?
Taip.
- Prakaituoji, biče? - Čia karšta.
- Ne, nekaršta. - Karšta.
- Tau kažkas negerai. - Man viskas gerai.
- Tiesą sakant, atrodai pasiligojęs. - Neatrodau!
- Tikrai atrodai. - Neperdėk.
Sakau tau… Eik, pažiūrėk į save.
- Gerai, nueisiu ir pažiūrėsiu. - Taip, eik.
Jėzau, aš išbalęs.
Tą ir sakau. Žmogau, turi kažką daryti, brolau.
Aš nieko neturiu daryti.
- Tai tavo sveikata. Tai rimta. - Tai ne mano sveikata.
- Tai mano galvoje. - Ką?
Mane apėmė nerimas, panika ar panašiai. Abu iškart. Nežinau.
Koks skirtumas?
Šūdas. Atleisk.
Ar tau labai blogai?
Blogai.
Gerai. Kaip manai, kas tai? Ei! Kas tai sukelia?
Uždaviau tau klausimą. Galim išsiaiškinti.
- Mes tik kalbamės. Kas tai sukelia? - Nežinau.
Gerai. Sakai, kad jauti nerimą.
- Dėl ko tu nerimauji? - Nežinau!
- Šūdas. - Galvok. Kas tau neduoda ramybės?
- Viskas. - Gerai.
- Gali truputį susiaurinti? - Ne, visos mano mintys tokios.
Galvoju: „Ar užrakinau mašiną? Gal nueiti pažiūrėti?
O jei eidamas suklupsiu?
Tada gal geriau palikti mašiną atrakintą?“
Oho. Manau, šįkart per daug susiaurinom.
Kokie svarbūs dalykai neduoda tau ramybės?
Svarbūs? Nežinau. Visas pasaulis - absoliučiai sumautas, taip?
Taip. Tai tiesiog tiesa, žmogau.
Ne, rimtai, sistema sugedusi. Niekas negali jos sutvarkyti.
- Net jei bandom, lyg mėgintum sustabdyt… - Gerai, tai nepadeda.
Taip. Ne, aš suprantu.
Apie dabartinę pasaulio būseną visi galvoja tą patį.
Todėl tai negali būti priežastis. Tiesa? Kas dar?
Nežinau. Pinigai?
- Taip. Bet tau jų užtenka, ar ne? - Neužtenka. Ne visai.
- Gerai, žinau. - Gerai, bet…
Yra daugybė žmonių, kurie turi mažiau pinigų…
- Ačiū. - …bet niekad neturėsiu rimtų pinigų.
- Aišku. - Viską, ką uždirbu per mėnesį, išleidžiu
nuomai, maistui, degalams ir studentiškai paskolai.
Tai yra, turiu sveikatos draudimą ir tai gerai,
bet jis visko nepadengia.
Žinai, jei kada nors rimtai susirgsiu, man šakės.
Liaukis, mes surinksim tau pinigų, žmogau.
Ne. Ar įsivaizduoji mane, šitaip atsiveriantį internete ir… Ne.
Verčiau nuvažiuočiau į nuošalią vietą ir viską užbaigčiau.
Ei. Nejuokauk dėl tokių dalykų, žmogau.
- Ką? - Ne, tai žiauriai nejuokinga.
- Liaukis, ne tą norėjau pasakyti. - Prašau, biče. Ne, žinau, bet…
Pasakei, kad nori nusižudyti, nes esi sumautas vargšas.
- Ne. - Tu taip pasakei.
Ką besakytum, bėdų su pinigais neturim.
Šiaip jau neturim. Ar ne? Tai kas dar?
- Kas dar? - Nežinau.
Aš visai nepatyriau…
meilės.
Nieko, žinai, jau daugiau nei metus.
- Manau, kad su manim kažkas negerai. - Tau viskas gerai.
Tu tik… Mes tiesiog išrankūs. Gerai, kas dar?
Nežinau.
Jaučiu, kad viską sumoviau. Kad esu niekam tikęs žmogus.
- Netiesa, žmogau. - Gerai, tai - netiesa.
Ką nori, kad pasakyčiau?
Aš tik bandau atsakyti į tavo bukus sumautus klausimus.
Gerai.
- Bandei paguglinti? - Taip. Bandžiau paguglinti.
Tą ir veikiu pastarąsias keturias valandas.
Tiesiog skaitau visokį mėšlą.
Skaitydamas suprantu, kad tai - mėšlas.
Sakau sau: „Gal, jei perskaitysiu dar vieną mėšliną straipsnį,
rasiu ką nors, kas man padės.“
O kaip ši sunki antklodė?
Mačiau. Kainuoja 250 dol.
Ne. Velniop. Galime pasigaminti savo versiją.
- Negali pasigaminti savo versijos… - Sunkios antklodės?
Aišku, kad galime. Stebėk mane.
Ne! Lik ten.
Lik ten, aš tuoj grįšiu.
Gulk ant žemės.
Ką čia kalbi?
Jei nebenori jaustis taip, kaip jautiesi, turime kažko imtis.
- Einu, atsigulsiu. - Jei nesuveiks, nesuveiks.
- Tiesiog gulk ant grindų. Pamėgink. - Jėzau Marija.
Gal gali taip nekalbėti? Dieve.
- Atsiprašau. - Nieko.
- Nagi, gulkis. - Guluosi.
Štai taip.
- Tu rimtai? - Kaip tu manei, kad viskas atrodys?
- Aš ne… - Tai - antklodė.
- Mano petys. Petys. - Atleisk.
Taip geriau.
Ne man, bet tai turbūt nesvarbu.
Gal reiktų kalbėtis.
- Nerimas apmalšo? - Ne, visai ne.
Palauk.
- Ką darai? - Palauk. Sekundėlę.
Ką?
Rodo „Dodgers“ rungtynes.
- Dieve, koks tu prakaituotas. - Taip, nes tai visai neveikia.
Tu dar net nepabandei.
- Aš keliuosi. - Kur eini?
- Aš keliuosi… - Ne, nesikeli! Ne, pone!
- Man reikia laiko pagalvoti. Gerai? - Turi tai išspręsti.
Nepaliksiu tavęs vieno po to, kai prišnekėjai tokių nesąmonių.
Ei!
Klausyk, aš atsiprašau.
Atleisk, bet bus taip, aišku? Taigi, arba pasilieki sunkią antklodę,
arba pasakyk, kaip kitaip išspręsi savo problemą.
Sveiki, atėjau į kvėpavimo užsiėmimus.
Eikite koridoriumi, pirmos durys dešinėje.
Gerai. Internete skaičiau, kad čia moki, kiek gali.
- Ar taip ir yra? - Taip.
Jėga, tai ar 5 dol., ar 20 dol., ar…
Žinoma.
Noriu paklausti, ar yra kokios nors gairės?
Taip. Moki, kiek gali.
Aišku.
Aš tik nežinau, kiek paprastai mokama už kvėpavimo užsiėmimus.
Aš irgi.
Gerai. Turiu galvoje, kad noriu sumokėti, kiek pridera.
Aš tik nenorėčiau permokėti. Suprantate mane?
Gal galėtumėt pasakyti, tipo, kiek moka dauguma?
Atsiprašau. Tikrai negaliu pasakyti.
Kodėl? Neprašau daryti nieko nusikalstamo ar…
Supraskite, taip peržengčiau etikos ribą.
O jei aš tiesiog palaukčiau, kol
ateis tas žmogus ir aš pažiūrėsiu, kiek jis sumokės.
Norėčiau, kad taip nedarytumėt.
Gerai.
Gerai. Taigi… prašau.
- Norite grąžos? - Nežinau.
Sveiki.
Atsiprašau.
Sveiki, visi. Aš Krisas.
Ačiū visiems, kad šiandien nusprendėte būti čia.
Šios grupės anksčiau nebuvo. Jos daugiau niekad nebebus.
O dabar, ar kas nors nori papasakoti, dėl ko čia šiandien atsidūrė?
Labas, Alisa. Kas nutiko?
Šią savaitę jaučiausi labai blogai.
Dėl marčios?
Ir visų kitų dalykų. Mano šuo gaišta.
Tikrai liūdna.
Tą patį sakėte ir praėjusią savaitę, kai jums pasakiau.
Vis dar liūdna.
Dar kas nors?
Ei, taip?
Aš užsitveriu nuo intymumo,
tokio elgesio šaknys siekia itin chaotišką vaikystę.
Apgailestauju.
Mano vaikystė irgi buvo itin chaotiška, šis darbas man labai padeda.
Atsiprašau, turbūt aš truputį išsiblaškęs.
Aš… sumokėjau už tai 20 dol.
ir pradedu suprasti, kad, ko gero, permokėjau.
Darbas padės sutelkti dėmesį.
Dar kas nors?
Aš šiandien jaučiausi labai vieniša.
Jūs jau ne vieniša.
Gerai, pradėkime.
Pirmąsias 20 minučių ar panašiai kvėpsime į pilvą,
į krūtinę,
po to iškvėpsime per burną.
Taigi, kai būsite pasiruošę, atsigulkite ant nugaros.
Patogiai įsitaisykite ant čiužinio.
Užsimerkite.
Ir mes pradėsime.
Išvertė Sandra Siaurodinė